CELEX: C2007/283/55
Language: da
Date: 2007-11-24 00:00:00
Title: Sag T-351/07: Sag anlagt den 13. september 2007 — SOMM mod KHIM

24.11.2007   
            
            
               DA
            
            
               Den Europæiske Unions Tidende
            
            
               C 283/30
            
         Sag anlagt den 13. september 2007 — SOMM mod KHIM
   (Sag T-351/07)
   (2007/C 283/55)
   Stævningen er affattet på italiensk
   Parter
   
      Sagsøger: SOMM s.r.l. (San Mauro T.se, Italien) (ved avvocato M. Ferro)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet af Første Appelkammer ved Kontoret for Harmonisering i det Indre Marked (Varemærker og Design) den 28. juni 2007 i sag R 1653/2006-1 om EF-varemærkeansøgning nr. 4.837.746 annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Tredimensionelt mærke, der kan beskrives således: »En tredimensionel helhed, der består af flere rørformede metalstænger, der er opstillet på en række med en vis afstand fra hinanden, idet stængerne er tilspidsede og i det væsentlige bøjede som en albue, og hver enkelt stang udviser en baselinje, der er nedsat i jorden, og som i det væsentlige er lodret, og en linje med en fritstående spids med et let opadbøjet forløb, flere rørformede metaldele, der løber parallelt, og som er placeret med en vis afstand fra hinanden, idet de er fastgjort på linjer med et bøjet forløb af disse stænger, og forsynet med en skyggegivende tagbeklædning med rette linjer, der er fastgjort på de nævnte rørformede stænger, der samlet udgør et skyggefuldt halvtag«, ansøgning nr. 4.837.746 for varer i klasse 6 og 19.
   
      Undersøgerens afgørelse: Afslag på registreringsansøgningen.
   
      Appelkammerets afgørelse: Afslag på klagen.
   
      Søgsmålsgrunde: Der foreligger en fejl med hensyn til fastlæggelsen af den relevante kundekreds og af referencesektoren samt erhvervelse af fornødent særpræg med hensyn til det pågældende mærke, jf. artikel 7, stk. 3, i Rådets forordning (EF) nr. 40/94 af 20. december 1993 om EF-varemærker.